
Referat fra bestyrelsesmøde
Tirsdag d. 27. oktober 2026 kl. 18.00 i klubhuset
Deltagere:
· Formand Dennis Jensen
· Næstformand Tommy Sørensen
· Seniorformand Simon Krøll Pedersen (fraværende)
· Ungdomsformand Berit Fischer
· Kasserer Charlotte Larsen
· Suppleant Martin Jensen 
· Suppleant og referent Rebecca Noer Opiola

Godkendelse af referat
Referatet fra sidste møde blev godkendt uden bemærkninger.

Nyt fra Formanden/Seniorformanden
Efterårs sæsonen er ved at være spillet færdig. Førsteholdet spillede deres sidste kamp i lørdags og endte som nr. 3 i serie 3 er blevet for tredje gang i træk.
Andenholdet spiller deres sidste kamp på lørdag i serie 4. Det har været en hård sæson med mange nederlag. Holdet kommer derfor til at anmode om at rykke ned i serie 5 til foråret.
Seniorholdene holder afslutning på lørdag.
Der har i dag været inviteret til møde om indendørsstævnet, som klubben i de seneste år har afholdt i uge 5. Der var 7 deltagere til mødet, der gerne vil hjælpe i større eller mindre omfang. Dette er desværre ikke nok til at dække alle de mange opgaver, der er ind over en hel weekend pakket med kampe i hallen. Det blev derfor besluttet ikke at gennemføre stævnet. I stedet vil der blive arbejdet på at lave et udendørsstævne til sommer på den dag, hvor der også er sommerfest i Herlufmagle.
Istandsættelsen af klubhuset er endelig gået i gang.

Nyt fra Ungdomsformanden
Kristian Predic stopper som Børneudviklingstræner i Suså IF. Det er et stort tab for klubben. Der er planlagt et møde d. 3. november, hvor det skal drøftes, hvordan rollen skal se ud fremover. 
Klubhuset i Glumsø bliver lukket ned på lørdag. En del af udstyret køres til Herlufmagle Hallen, så det kan anvendes til indendørstræning ind over vinteren.
Kommunen har godkendt rampe i Glumsø. Arbejdet kan derfor sættes i gang og forhåbentlig være gennemført, inden udendørssæsonen starter igen i 2027.
Der er et meget begrænset antal indmeldte fra En del af holdet. Der er derfor lavet vejledninger mv., der forhåbentlig kan hjælpe til at få flere indmeldt. 

Økonomi
Et enkelt medlem er fortsat i restance. Der er 262 medlemmer dags dato.
Driftsresultat på 34.500 kr. i plus. Vi lander formentlig på omkring 30.000 kr. for året.

Tilskud til holdenes sociale arrangementer
Det besluttes, at klubben udbetaler 75 kr. pr. betalende spiller som sidste år. Pengene udbetales til seniorholdet her i efteråret, mens pengene til børne- og ungdomshold udbetales i foråret.

Trænerjulefrokost
Julefrokosten afholdes d. 7. november 2026 kl. 17.00 på Glumsø Kro.
Der er 35 tilmeldte.
Der er bestilt mad fra Eddie’s Kød.
Charlotte køber duge og servietter samt bestiller drikkelse i SuperBrugsen i Glumsø.

Børneudviklingstræner stopper
Se punktet ”Nyt fra Ungdomsformand”.

Generalforsamling
Generalforsamlingen skal bekendtgøres senest 14 dage før afholdelse. Dennis sørger for indkaldelse.
Det blev aftalt, at generalforsamlingen afholdes d. 24. november kl. 19.00 i klubhuset.
Dennis og Simon er på valg. Suppleanter er på valg hvert år. Rebecca genopstiller, Martin gør ikke.

Merchandise
Dennis har fået tilsendt en reklame vedr. køb af merchandise. Det blev drøftet, om klubben skal købe noget ind. 
Det blev aftalt, at Tommy undersøger, hvad Sport24, der er klubbens nye samarbejdspartner, kan levere.

Evt.


Næste møde
Det næste møde planlægges efter generalforsamlingen.

